Čuovâuáivi peivikirje (kirjeráiđu)

Čuovâuáivi peivikirje lii ovtâstumstaatâlâš kirječällee Jeff Kinney čäällim já kuvvim kirjeráiđu. Kinney čáálá kirjerááiđu kiirjijd eŋgâlâskielân. Rááiđu vuossâmuš kirje almostui eŋgâlâskielân ive 2007. Tastmaŋa ráiđu lii vijđánâm jotelávt, já roovvâdmáánu 24. peeivi 2023 Ovtâstum staatâin almostui ton 18. kirje. Rááiđu sáŋgárin lii paješkoovlâ uáppee Greg Heffley. Suu perrui kuleh eeči (Frank), enni (Susan), stuorrâviljâ (Rodrick) já uccâviljâ (Manny). Peivikiirján Greg čáálá jieijâs elimist já feeriimijn Plainview-nommâsii kaavpugist.

Ive 2009 rááiđu vuossâmuš kirje almostui suomâkielân noomáin Neropatin päiväkirja.

Kirjeráiđu eŋgâlâskielân
Rááiđu vuossâmuš kirje almostui eŋgâlâskielân cuáŋuimáánu 1. peeivi 2007. Nubbe kirje almostui kuovâmáánu 1. peeivi 2008. Ive 2009 almostuvvii kyehti kirje. Tastmaŋa lii almostum ohtâ kirje jyehi ive roovvâdmáánust teikâ skammâmáánust.

 N.  Nommâ  Almostum  ISBN 1.  Diary of a Wimpy Kid  1. cuáŋuimáánu 2007  978-0-8109-9313-6 2.  Diary of a Wimpy Kid: Rodrick Rules  1. kuovâmáánu 2008  978-0-8109-9473-7 3.  Diary of a Wimpy Kid: The Last Straw  13. uđđâivemáánu 2009  978-0-8109-7068-7 4.  Diary of a Wimpy Kid: Dog Days  12. roovvâdmáánu 2009  978-0-8109-8391-5 5.  Diary of a Wimpy Kid: The Ugly Truth  9. skammâmáánu 2010  978-0-8109-8491-2 6.  Diary of a Wimpy Kid: Cabin Fever  15. skammâmáánu 2011  978-1-4197-0223-5 7.  Diary of a Wimpy Kid: The Third Wheel  13. skammâmáánu 2012  978-1-4197-0584-7 8.  Diary of a Wimpy Kid: Hard Luck  5. skammâmáánu 2013  978-1-4197-1132-9 9.  Diary of a Wimpy Kid: The Long Haul  4. skammâmáánu 2014  978-1-4197-1189-3 10.  Diary of a Wimpy Kid: Old School  3. skammâmáánu 2015  978-1-4197-1701-7 11.  Diary of a Wimpy Kid: Double Down  1. skammâmáánu 2016  978-1-4197-2344-5 12.  Diary of a Wimpy Kid: The Getaway  7. skammâmáánu 2017  978-1-4197-2545-6 13.  Diary of a Wimpy Kid: The Meltdown  30. roovvâdmáánu 2018  978-1-4197-2743-6 14.  Diary of a Wimpy Kid: Wrecking Ball  5. skammâmáánu 2019  978-0241396636 15.  Diary of a Wimpy Kid: The Deep End  27. roovvâdmáánu 2020  978-1419748684 16.  Diary of a Wimpy Kid: Big Shot  26. roovvâdmáánu 2021  978-1419749155 17.  Diary of a Wimpy Kid: Diper Överlöde  25. roovvâdmáánu 2022  978-1419762949 18.  Diary of a Wimpy Kid: No Brainer  24. roovvâdmáánu 2023  978-1419766947 19.  Diary of a Wimpy Kid: Hot Mess  22. roovvâdmáánu 2024  978-1-4197-6695-4 20.  Diary of a Wimpy Kid: Partypooper  21. roovvâdmáánu 2025  978-1-4197-6695-4

Kirjeráiđu sämikielân
Kirjeráiđu anarâškielân
Rááiđu vuossâmuš kirje almostui anarâškielân ive 2020 noomáin Čuovâuáivi peivikirje. Tom lii jurgâlâm Mikkâl Morottaja já kuástidâm Sämitigge. Tastmaŋa Anarâškielâ servi lii finnim ameriklii kuástideijest love almostittiđ ubâ rááiđu anarâškielân. Fabrizio Brecciaroli lii jurgâlâm rááiđu nube, kuálmád, niäljád já viiđâd kirje. Nubbe já kuálmád kirje almostuvvii ive 2022 nomâiguin Čuovâuáivi peivikirje – Stuorrâviljâ almaaštâl já Čuovâuáivi peivikirje – Jo rijttáá. Niäljád kirje almostui ive 2023 loopâst noomáin Čuovâuáivi peivikirje – Hyenes luho keesi. Viiđâd kirje vist almostui ive 2025 noomáin Čuovâuáivi peivikirje – Korrâ tuotâvuotâ.

 N.  Nommâ  Almostum  ISBN 1.  Čuovâuáivi peivikirje    978-952-441-426-5 2.  Čuovâuáivi peivikirje – Stuorrâviljâ almaaštâl    978-952-7477-00-7 3.  Čuovâuáivi peivikirje – Jo rijttáá    978-952-7477-03-8 4.  Čuovâuáivi peivikirje – Hyenes luho keesi    978-952-7477-10-6 5.  Čuovâuáivi peivikirje – Korrâ tuotâvuotâ    978-952-7477-18-2

Kirjeráiđu eres sämikieláid
Anarâškielâ lasseen ive 2020 rááiđu vuossâmuš kirje almostui meiddei nuorttâlâškielân noomáin Jeäʹrmmpääʹǩǩ peiʹvvǩeʹrjj já orjâlâškielân noomáin Jierpmástalli beaivegirji. Raija Lehtola jurgâlij kirje nuorttâlâškielân, já Áilu Valle jurgâlij tom orjâlâškielân. Kiirjijd lii kuástidâm Sämitigge.

Käldeeh

*